钦定古今图书集成/明伦汇编/闺媛典/第122卷 > 史谅妻赵氏〈杨氏附〉
## 钦定古今图书集成/明伦汇编/闺媛典/第122卷 > 史谅妻赵氏〈杨氏附〉

按《襄垣县志》：赵氏，史谅妻。未嫁，舅姑死，氏与终丧。及
归，谅修妇道惟谨。生子惠，方二岁而谅亡，贫无所依，
抱幼子往居母家。久之，劝再嫁，氏泣曰：“儿不从夫死，
因此幼子为史氏孤注，不忍绝夫后耳。若不容，当即
死。”父母知不可夺而止。惠长，生子嗣宗而没。惠妻杨
氏守节事姑，抚嗣宗成立。